**Pj&sihteeriklubi Viherlandiassa to 3.10.2019 klo 18-20**

Lokakuisena torstaina kokoontui kaikkiaan 22 vanhempaa Jyväskylän kouluista Pj&sihteeriklubin merkeissä Viherlandiaan lukuvuoden 2019-2020 ensimmäiseen tapaamiseen. Mukana oli jälleen n. 1/3 Jyväskylän kouluista ja mikä parasta, uusiakin kouluja. Mukana oli kaupungin perusopetuspalveluiden edustajana Tanja Räty.

1. Esittäytyminen ja ajankohtaiset kuulumiset kouluilta lyhyesti:
* Halssilan koulu/Emmi: uutena jäsenenä vaatii opiskelua
* Huhtasuon yhtenäiskoulu/Riikka ja Maxim: yhteistyö koulun kanssa tuo tulosta
* Kilpisen yhteinäiskoulu/Minna: ei vanhempaintoimintaa, oli Yhdessä liikkuen epulle –pilottikoulu kuitenkin 2018-2019 hyvin tuloksin
* Kuohun päiväkotikoulu/Niina ja Maarit: viipalekoulun vuokrasopimuksen päättyminen, ennusteet näyttävät kasvavaa lapsiperhemäärää
* Lohikosken koulu/Henni ja Petra: seesteinen hetki, hyvä yhteistyö
* Mankolan yhtenäiskoulu/Annakaisa, Katja ja Tiina: pieni aktiivinen porukka, vanhempainyhdistys hankkii ja kustantaa välituntivälineitä koulun/oppilaiden toiveiden mukaan
* Palokan yhtenäiskoulu/Heljä: kerhorahojen anominen kiinnostaa, 9.10. peli- ja someilta
* Puistokadun päiväkotikoulu/Senja: vanhempien esittäytymiseen toisilleen ei ollut aikaa koulun vanhempainillassa
* Tikan koulu/Krista ja Ulla (myös Kuokkalan koulun vanhempi): kodin ja koulun yhteistyötä edistetään aktiivisesti, huolena lakkautettava jääkenttä läheltä
* Vaajakummun yhtenäiskoulu/Niina: vanhempaintoimijana pj. Niina osallistunut terveydellisten olojen tarkastukseen (Terveydenhuoltolaki -> oppilaitostarkastus)
* Viitaniemen koulu/Anne ja Helena: valokuvaus, vanhempainyhdistys sai 17 uutta jäsentä leffalippu-kokeilun ansiosta (tule mukaan, saat leffalipun) – WAU!
1. Tanja Räty kertoi ajankohtaisia asioita perusopetuspalveluilta (kertaa esitys nettisivuiltamme)
* Kodin ja koulun yhteistyötä ohjaa perusopetuslaki ja opetussuunnitelma
* on vanhempainyhdistyksiä, on vanhempaintoimikuntia, on muita, on JVF ☺
* Kannustaen kouluun –hanke, neljällä koululla uutta - kasvatusohjaajat!
* OPH:n uudet linjaukset arviointiin
* Oppimisen tuen rakenteiden selvitystyö
1. Jyväskylän vanhempainfoorumi kertoi omia 10v-synttärivuosikuulumisia (esitys nettisivuillamme), ja näissä nostoissa esityksestämme pyydämme teidän vanhempien apua ja mukaantuloa apukäsiksi!:
* Vanhempainfoorumi-tapahtumat yhdessä Kumppanuusfoorumin kanssa eli **Oo mun kaa –illat HopLopissa ma 28.10. klo 16-20 sekä ke 13.11. klo 16-20**. Vanhempi, tule mukaan infopisteellemme kertomaan mm. Pj&sihteeriklubista, kodin ja koulun yhteistyöstä, hyvistä käytänteistä sekä *kehitystyöstämme* kaikkien lasten ja nuorten hyvinvoinnin eteen kasvatusyhteisöissä (päiväkodit, koulut, toinen aste). **Olemme hyvässä alussa – yhdessä!** Ilmoittaudu: vanhempainfoorumi.jkl[at]gmail.com
* **KEOS2019 Paviljongissa la 16.11. klo 8.30-15.30**, jossa *Jyväskylän vanhempainfoorumilla ja Suomen Vanhempainliitolla on oma hanketoripaikka*. Vanhempi, tule mukaan apukäsiksi infopisteeseemme – Jyväskylän vanhempainfoorumi maksaa 40 euron hintaisen sisäänpääsyn (sis. lounaan). **Ilmoittautuminen loppuu jo to 24.10.**, joten toimi nopeasti ja ilmoittaudu: vanhempainfoorumi.jkl[at]gmail.com. Pieni työpanos riittää ja saat suurimman osan ajasta kierrellä vapasti ☺! Tänä vuonna tapahtuma kokoaa yhteen lähes 4000 opetusalan ammattilaista varhaiskasvatuksesta korkea-asteelle: opiskelijoita, vanhempia, kunnan päättäjiä ja viranomaisia.

**KEOS2019 -tapahtuman pääteema on kansainvälisyys: "Ei ole toisia - on vain meitä".** Päivässä keskitytään kansainvälisyyden erilaisiin ilmenemismuotoihin (maahanmuutto, koulutusvienti, kielitaito, erilaiset kulttuurit), globaaleihin kysymyksiin (ilmastonmuutos, turvallisuus, kestävä kehitys) sekä suomalaisen koulutuksen vahvuuksiin ja uusiin innovaatioihin (tasa-arvo, erityisopetus, arviointi, työsuojelu, työhyvinvointi, opettajankoulutus, digitalisaatio). Päivän ohjelma täyttää VESO-kriteerit.

Erillisiä työpajoja ei ole, vaan ohjelma sekä muut toiminnot ovat Paviljongin hallitilassa verhoilla erotetuissa koulutustiloissa sekä aulassa ja käytävillä.
Dialogis järjestää kaksi työpajaa Dialogisista tunne- ja olotilakorteista. Lisäksi yleissivistävän koulutuksen ja varhaiskasvatuksen kansainvälisyyspäivät, sekä kansainvälinen EduFutura Forum tuovat oman ohjelmansa avoimeksi koko KEOS-kävijäkunnalle. Lue lisää täältä <https://peda.net/jyvaskyla/keos>

* **Kodin ja koulun yhteistyön kehittäminen** ja syventäminen, mm. perehdytyksen suunnittelu, jatkuu Ruusupuiston kokoonpanon (kaupunki, yliopisto, AVI, Suomen Vanhempainliitto ja me kaikki vanhemmat Jyväskylän vanhempainfoorumin kautta) johdolla. Tule mukaan aktiivitoimijaksi lastemme hyvinvoinniksi!
1. Työpajat – alla työpaja (4) ja sen purku

**Kodin ja koulun yhteistyön kehittäminen**

**Ryhmä 1 (Senjan ryhmä):**

**Kysymys: Mikä on se tärkein asia?**

**Perehdytys**

Vanhempainliitto on kattojärjestönä hyvä, vanhempaintoiminnan perehdytyspaketti on ok. Tarvittaisiin lisäksi tietoa Jyväskylän omista nyansseista, alueellisista toimista jne. Eli tietoa/perehdytyspaketti Jyväskylän vanhempaintoimintaan tms.

**Motivointi**

Miten saadaan ne kaikki 600 muuta vanhempaa mukaan? Motivointi, toiminnan imu, vastuunjako, talkootyö – onko intoa? Miten saattaminen mukaan vanhempaintoimintaan tapahtuu? Toiminta on ennaltaehkäisevää, syrjäytymistä ehkäisevää, hyvinvointia tukevaa. Vanhempainillan jälkeen pohdittua: ”Me ollaan käyty samoissa vanhempainilloissa vuosia, miten me ei tunneta toisiamme?” -> Ei näin.

**Viestintä**

Luokan sisäiseen viestintään kannustaminen ja sen mahdollistaminen, esim. Whatsapp-ryhmät. Koulussa toiminnasta sopiminen, lapset järjestävät itse esim. diskon -> yhteisöllisyys sitä kautta. Viestintä vanhempaintoiminnan kokouksista koko koululle. Joka luokalta/vuosiluokalta olisi hyvä olla 2 edustajaa. Viestinnän tulisi olla selkokieltä ja monikielisyyden huomioivaa.

**Rehtori**

Rehtorin aktiivisuus ja into tärkeintä.

**Toiminta**

Tapahtumanjärjestäjän muistilista, mitä pitää tehdä ja minne ilmoittaa. Koululla iltakahvit, pelailua, yhteissählyä yms. yhteistä toimintaa? Piha/koulu osana perheen arkea -> miten käytetään muulloinkin kuin koulupäivän aikana?

**Vastaus kysymykseen:**

**Kaikkia vanhempia kiinnostaa oma lapsi ja myös ne muiden lapset.**

***”Sun lapsi on tärkeä – me ollaan tässä yhdessä.”***

**Ryhmä 2 (Tanjan ryhmä):**

**Kodin ja koulun yhteistyön kehittäminen**

* Erilaisia malleja eri kouluille?
* Vanhempaintoimijan kokoukseen ajankohtainen teema mukaan -> asiantuntija rehtorin kaveriksi
* haastetaan vanhempaintoimijat pohtimaan menetelmiä
* työpajapaketti
* hyvät käytänteet verkkosivuille (JVF)
* perehdytyspaketti, jota muokataan

**Ryhmä 3 (Tiinan ryhmä):**

**Mitä on oppilaitosturvallisuus?**

* Henkinen/psyykkinen turvallisuus
	+ tietosuoja, yksityisyyden suoja
	+ tieto, että voi saada apua ja mistä sitä saa
	+ riittävä tieto oppilaalla, mihin voi olla yhteydessä, jos tarvitsee apua, vaikka koulun ulkopuolelta
* Fyysinen
	+ koskemattomuus
	+ rajojen kunnioittaminen, erilaisuuden ymmärtäminen
	+ turvallinen olo mennä kouluun
* Turvallinen ympäristö/tilat
	+ esteettömät, tarkoituksenmukaiset
	+ poistumisharjoitukset
	+ sisälle suojautumisen harjoitukset
	+ ison koulun tilat kaikille tutuksi (vrt. uhkatilanne)
	+ tilat hyvässä kunnossa ja huollettu
	+ olisi vaihtoehtoja järkevälle tekemiselle, jotta ei ajaudu vähemmän fiksuun tekemiseen

**Ryhmä 4 (Kristan ryhmä):**

**Miten vanhemmat osallistuvat koulussa oppimisen ja työskentelyn arviointiin?**

* arvioinnin menetelmät ja perusteet vanhemmille tutuiksi (mm. arviointikeskustelussa)
	+ vanhemmat voivat kertoa opettajalle myös lapsen työskentelyn vahvuuksista
* oppimisprosessi ratkaisee, ei pelkkä lopputuote!
* kokeen jälkeen myös vanhemmat ja lapsi voivat esim. sanallisesti arvioida koesuoritusta
* arvioinnin ydintä olisi löytää oppilaan vahvuudet (ehkä kehityskohteetkin) -> mutta kannustava palaute tärkeintä
* kokonaisvaltainen arviointi, muitakin keinoja kuin koe
1. Illan viimeiset sanat pikaisesti ja **kiitokset teille kaikille**

Meillä oli jälleen kerran kiva ilta! Oli mukavaa saada uusia kouluja mukaan ja huomata edistystä meissä kaikissa vanhoissa – **menemme yhdessä eteenpäin!** Ehdottipa Mankolan koulun vanhempainyhdistys myös, että ”voisimme alkaa kokoontumaan eri kouluilla” – mitä mieltä olette, kiitos palautteesta. Illan loppukäsiäänestyksessä totesimme, että enemmän nousi käsiä pystyyn kuin jäi käsiä alas kysyttäessä ”Oliko hyödyllinen ja kiva ilta?” sekä selvästi enemmän käsiä nousi pystyyn ”joulun jälkeen” kohdassa kysyttäessä ”Milloinka pidetään seuraava Pj&sihteeriklubi, jossa palkitaan Vuoden vanhempaintoimija 2019 sekä Vuoden vanhempainvälähdys 2019?”:

**Tervetuloa Pj&sihteeriklubin Kuusenkaatajaisiin to 16.1.2020!**

Illassa valitaan Vuoden vanhempaintoimija 2019 sekä Vuoden vanhempainvälähdys 2019 sen perusteella, mitä te koulut (vanhemmat, rehtorit, opettajat) olette täyttäneet koulunne kohdalle tänne: <https://urly.fi/12cC> Paikka varmistuu myöhemmin.